NORAKSTS

|  |  |
| --- | --- |
| 28.03.2019. | Nr. 3/13 |

**dzīvokļA īpašuma Lapskalna ielā 6-3, jelgavā,**

**IZSOLES REZULTĀTU APSTIPRINĀŠANA**

(ziņo I.Škutāne)

**Atklāti balsojot: PAR – 13** (R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs), **PRET-** nav, **ATTURAS** – nav,

Saskaņā ar Publiskas personas mantas atsavināšanas likuma 34.pantu, Jelgavas pilsētas domes 2018.gada 20.decembra lēmumu Nr.15/17 “Dzīvokļa īpašuma Lapskalna ielā 6-3, Jelgavā, atsavināšana” un Jelgavas pilsētas domes Izsoles komisijas 25.02.2019. lēmumu Nr.1/1 “Par dzīvokļa īpašuma Lapskalna ielā 6-3, Jelgavā, 23.02.2019. izsoli”,

**JELGAVAS PILSĒTAS DOME NOLEMJ:**

1. Apstiprināt Jelgavas pilsētas pašvaldībai piederošā dzīvokļa īpašuma ar kadastra numuru 09009029032 Lapskalna ielā 6-3, Jelgavā (turpmāk - Dzīvoklis), kas sastāv no dzīvokļa Nr.3 (telpu grupas kadastra apzīmējums 09000050364002004) un tam piekrītošajām kopīpašuma 325/4346 domājamām daļām no būvēm (būvju kadastra apzīmējums 09000050364002, 09000050364003, 09000050364004) un zemes (kadastra numurs 09000050364), izsoles rezultātus un pārdot to vienīgajam izsoles dalībniekam Ērikam Stašinskim par 3000 *euro* ( trīs tūkstoši *euro*)*.*
2. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju noslēgt Dzīvokļa pirkuma līgumu ar Ēriku Stašinski.
3. Slēdzot līgumu par Dzīvokļa pirkšanu uz nomaksu, nodot Dzīvokli Ērika Stašinska īpašumā nosakot, ka Zemgales rajona tiesas zemesgrāmatu nodaļā jāreģistrē ķīlas tiesība, nostiprinot pirmo hipotēku par labu Jelgavas pilsētas pašvaldībai 2700 *euro* (divi tūkstoši septiņi simti *euro*) apmērā.

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.martā